2 IMVO ZABANTSUNDU (NATIVE OPINION).

[March 13, 1890.

GIBBERD & BRYANT,  
KING WILLIAMS TOWN.

I-lokwe zokutshata ze Setiniemhlope i-Ready-made 30/-.

I-lokwe zokutshata ze Setini e-Cream i-Ready made 30/-.

I-lokwe ze Alpaca emhlope } Zokutshintsha

I-lokwe ze Setini enamabala } 17/6.

I hempe ezimhlope 1/6 inye; I hempe ezihonjisiweyo 1/- inye.

I-SETINI EMHLOPE 10d. nge yadi | I-SETINI E CREAM 10d. nge yadi  
I-ALPACA EMHLOPE 6d. nge yadi.

I Kwilita zokulala ezimhlope 4/6 inye.

I Printi ezingapumiyo 3d- nge yadi.

I Printi ezilunge kanye ebize ze 6d., ngoku zitengiswa nge 4d.

Ityali zokuhomba ehlotyeni.

GIBBERD & BRYANT,

Iveki.

Bayacelwa ngotobeko bonke abaxhasi be Mvo, abatunyelwe izazieo ngentlaulo yexe-sha elipela ngo 31 March lo, ukuba bapelelisele yonke imigudu ukutumela intlaulo ngalenyanga siyipeteyo.

Siyavuya ukuba umhlobo wa Bantsundu e Komani, u Mr. Crouch, enyulwe li Bhunga lomzi ukuba abe yi Nkulu yalowomzi (Mayor) ngalonyaka. Emonti ngu Mr. D. Rees opakanyiselwe kwelo wonga.

Ngeveki egqitileyo kungqubeke ebusuku umkombe omkulu ongu Kwetta eliweni elise lwandle e Torres Straits, e Australia watshona kwisituba seminiti esintatu. Kuntywiliselwe abantu abase kulwini elinamanci matandatu anane, kwasinda ikulu elinanci linye linantandatu.

Nase Hankey iyanyhatyha imofu.

Kute ngase Chicago e America xa idlaka linqamla indlela ka loliwe, kwafika isiphekepheke se treni sona satyumza ikali kwafa isitatu sabantu abebepakati.

U Mahodo, inkosi yama Auwa e Transvaal, ebeke kwako ingxokozelo ngokumangala kwayo ukurafa, ide yapelela ekurafeni ku Rulumeni wase Transvaal.

Iruluneli induluke e Kapa ngentsasa yo Mvulo lo isiyakudibana ngo 12 March, no President Kruger, no President Reitz, e Blignauts-Pont ngemicimbi yolaulo. Noko kubaluleke owase Swazini.

Ekubeni ibiteta e Tinara nase Bhayi ngeveki egqitileyo Ijaji, ngale iqale e Nyara ngolwesi Bini yaye namhla ise Bhololo ngo-Mvulo 17 March yobase Qonce, ize ngolwesi-Hlanu ibese Komani.

Kufupi nje kufike ibuto lama Kula (ama India) e Natal.

U Mr. A. Staples wangase Katikati wenzakaliswe ngumqalwa wehashe ote ngokunqibika intloko watsho kunene emhlatini wapuka.

Imibungu iqalile iyawabulala amahashe kweli lingapautsi.

Kwimalike yase Qonce ngoku inkabi ezinknlu zoknxhela zihamba kwi £6 5s, ne £8; imazi £3 17s, ne £5; inkabi zedyokwe £5 inye; inkunzi £3 2s; ihashe £5 17s.

Ngolwesi-Hlanu u Mr. Scatuf umhambi wase Bhai ufunyenwe selelugodo ebhedeni kwi hotel ka Mr. Boorman e Monti sisifo sentliziyo.

Isteshoni sika loliwe eesieakiwa e Bloemfontein.

Isifo samahashe siyatyikitya kunene kwela Barolong (Betshwana). Sigqitile eminyakeni. E Vryburg kodwa kufe 30 ngeveki ezimbini, e Sitlagoli 12, awamapolisa 160, engabalwa awamafam afayo.

Isidwangube sase England u Right Hon. W. E. Gladstone, isiteti esingenandoda ifikelela kuso kwinkundla yelama Ngesi uminyaka i 56 elilungu le Palamente, eyobudala ikunr.ashumi asibhozo, kanti usomelele.

U Sir Thomas Scanlen uselwandle ukubuya oko wayehambele e England.

Intlaulo ye Mvo lixesha lokuba itunyelwe.

Kuvakala uknha isivuno senqholowa e Lusutu sanonyaka siyakuba kwingxowa ezi 250,000.

Umongameli we Transvaal u Mr. Paul Kruger obehambele e Johannesburg ngeveki egqitileyo wamkelwa ngengxokozelo , enkulu ngama Ngesi, abate ababhotoli batnla nelapu elingumqondiso wombuso ezi ofisini baliqwenga. Kwinteto emfatshane ayenzileyo u Oom Paul uvakalise ukuba uyakubavumela bangene ololiwe kwelo lake, ivuma i Palamente. Urorelwa ngama Ngesi kuba engatembisi ngokuyincipisa irafu.

E Somerset East kuxelwa ezokubhubha kwenenekazi inkosikazi yenene lakona elibalulekileyo u Mrs. S. J. Annear, olishiye eli ngo 4 March, akubonukuba ugule intsuku ezintlanu.

Isihlanu senkabi sintywiliselwe ngeveki engapaya kwizibuko lase Tinara letola xa zibe zizama inqwelo ixingile.

E Swazini kubulewe ngeveki engapaya umlungu ongu Moore ngomnye ongu Goore.

Umzi wevenkile womfi u Mr. William Fennell kwa Mpulusi e Transkei utengwe ngu Mr. F. Smale wase Mtata.

Isicaka sika Mr. P. Berry wase Cicira simke no Mtata xa sibe siwela uzele ngengapaya iveki.

Kurodonyishwe etywaleni ngase Mgwali wase Batenjini umfo ongu Matuma ngabanye ababini u Regu no Xwatu. Basentanjeni.

Ngeveki egqitileyo e Rini kucolwe ezindongeni usana lomntu omnyama Insand’ ukuzalwa kufupi ne Lokeshoni. Uyafunwa umzalikazi, sekuko itemba lokumfumana. Kakade “ngu ziboyana.”

Ulaulo lwase Free State lumisela umteto wokuba kungahanjwa ze ngabantu abamnyama kulo lonke elo. Abawapuleyo babalulelwe izohlwayo;

Amatyala ayakutetwa yi Jaji e Qonce lishumi linantatu, isitatu ngavela e Cumakala.

Igwangqa elingu McKeone elaligwetyelwe 25 iminyaka ngokupanga ibanki e Krugersdorp, upume entolongweni ngeqinga—eziqabe umsizi wapuma wanyantsula engazelwe nto bani. Unanamhla.

E Crewe kwelama Ngesi kuxelwa ezokubulawa komfo ngonyana bake ababini ; omnye uminyaka i 17 omnye 20. Baye bamlalela xa avela e dolopini ngokuhlwa.

Intlanganiso enkulu yabatunywa be Mbumba yama Bhulu omandla wase Tinara ebiko ngaleveki, ukukangela inene emalixhaswe lolo Manyano ukungena e Palamente, igqibe kwelokuxhasa u Mr. John Grewar wase Kleinpoort oyakuba ngowecala lika Sir Gordon e Palamente.

Kwalatwe u Mr. S. I. Lange ngabavoti base Kimberley oyakutabata isihlalo e Palamente somfi u Mr. W. S. Lord, Q.C.

Ovela e Dikeni ubika ezokuba kuko inkwenkwe yekwa Gaga ebone umfazi osand’ ukuqanyulwa nniqala e Ntungele, iyokubikela amanye, ibuya akaseko. Lunyala uyafunwa ngamapolisa. Ngati ambulali lowo uyakufunyanwa.

Imvo Zabantsundu

NGOLWESI-NE, MARCH 13, 1890

UBUQITALA.

NOKO kade ifundisa-nje Imvo kuseko amaqitala, kumzi wokukanya wase Bhai, abantu abangekawunakani umgaqo ohamba ngawo Umbuso lo sipantsi kwawo. Ukutsho senziwa zinteto zeqela elitile entlanganisweni, engxelo ikwakweli lanamhla ebise Bhai  
apo, engo Mbuliso we Iruluneli. Abateti abarorela Umbuliso owenziweyo bati ngekwahlokonyiswa iziroro kwi Ruluneli. Akuko mposiso ibingagqita leyo; emasiti ukuba amadodana antsundu ebekululamele ukwalatiswa ngabanofifi lokwazi ngombuso lo sipantsi kwawo, ngebenikela ingqondo  
kwinqaku eliwiswe ngu Mr. Thos. Ngxwashula kuba lomnumzana ehlabe ekangele mayelana nesoko lombuso lo wakwa Rulumeni. Ukuba imibuliso yayicwangcise iziroro ngewaye uhlazeke wonke umzi, wazixela ukuswela ingqondo. Sivuya oko kungenziwanga, wati

umsebenzi wawa ezandleni ezawupata ngemfanelo yawo. Mayelana nento yokuba kuko abati kwagxekwa umbuso wenkosi zohlanga, londawo ayivakalanga njalo kubantu abayilesa njengati i Address bengeko kumphunga wokufuna iziposo. Siyiva tina, nangapandle kokunukuneza owenkosi zohlanga umbuso, incoma amalungelo angapezulu awalo mbuso wokukanya. Kungaba kuko ongqondo ifezekileyo ongayi gibayo-na lonto? Umangaliso ogqite eminye esiwufumana kwinteto zalentlanganiso yinteto ebukali ka Rev. J. W. Gawler egweba umbuliso ukanti wona lombuliso wenziwa waqiniselwa ngu Mr. Gawler ngokwake. Njengokuba ke umzi wase Bhai uwupalazile umoya obuvutelene nguwo ngenxa yalombuliso, siyatemba ukuba uyakwaneliswa ulinde wambi amakandilili okusa kusihlwa.

Impawana.

Kokwesibini namhla sivakalisa indaba ezimnandi zokumiselwa kwamadodana amnyama afundileyo ngumbuso wase Natal emisebenzini emikulu eyifaneleyo leyomfundo yawo. Ngelinye ixesha apa sahlokomisa ngovuyo ukumiselwa kwendodana yebala letu u Dr. J. Mavuma Nembula ekubeni ligqira lakomkulu e Msinga; makabe u Dr. Nembula uqube kakuhle kunene, kuba nanku namhla sifumana kwala mbuso umisela enye indodana emnyama ekubeni sisandla se Mantyi e Stanger—siteta u Mr. Cleopas Kunene. U Mr. Kunene ngomnye wamadodana ase Natal awafunda e Healdtown, kakade ungomnye wabake bahlala ezinyaweni zika Mr. Baker, efikile e Natal ubambe isikolo sase Verulam, akanqumama emfundweni noko, ude wapumelela ngokuncomekayo uviwo Iwezikolo, waba kupela komntu omnyama opumeleleyo koloviwo e Natal. Ubone oko umbuso wase Natal, wammisela kwiwonga elingazanga lafunyanwa mntu mnyama kweli lizwe lokuba ahlokonyiswe ukuba usisandla semantyi. Simnqwenelela inqubo entle kulondawo u Mr. Kunene.

Lento yenziwe ngumbuso wase Natal isibangela ukuba sike sibuye sikangele okwenziwa ngowetu wase Kapa umbuso. Sifumana ukuba, nakuba sekumzuzu iko imlundo pakati kwamawetu, yaye ifun’ ukuti-tyi kunento eyiyo e Natal, umbuso kodwa awuyise-so imfundo epumeleleyo yontsundu—ngesisizatu ke ungamfumana umtye umntu omnvama oke wamiselwa ngokubalulekileyo' kwimisebenzi enewonga yakomkulu—enjengokuba sisandla semantyi. Yaye lento ingabangwa kukuba engeko amadodana amnyama azifaneleyo ezindawo pakati kwabantu bakowawo, kodwa kukuba umbuso ungekayicingi into leyo. Namhla i Natal iyalatile indlela." Unjalo wona umbuso osapendulwa yi Nkosazana kungezenzo ezinje ayakubona oweletu ibala ukuba umiselo mbuso we Nkosazana wokungacaluli ibala awuyiyo inteto kodwa yinyaniso.

Ngangoko saziyo kukabini kwapela elaka lahlokonyiswa kwipepa lakomkulu igama lontsundu epatiswa indawo yewongana. Kungela xesha kwaye kulaula u Sir Thomas Scanlen nowabo o Mr. Sauer no Mr. Hutton nabanye. Lowo mbuso wawusasihlolise kamnandi. Ngelinye ixesha wenza into encomekayo xa kwaye kucandwa umhlaba wakwa Mabandla, ekwafuneka kumiswe amanene aya kukangela ukuba lowo msebenzi uhanjiswe ngokwanelisayo. Ute u Sir Thomas Scanlen ekumiseleni amanene wabalula u Mr. A. Stewart, oyimantyi vase Tinara ngoku, owaye yimantyi yase Dikeni ngoko, u Captain Hughes, R.N., unocanda, no Rev. Elijah Makiwane wase Rwarwa. Ute kwakona umfo ka Scanlen ekuzeni kupuma kwake ewongeni lokupata wahlokomisi ukuba u Rulumeni umisele ukuba u Mr. William N. Seti we ofisi ka Mr. Dick e Qonce abe nesihlahla sokubhala Ipasi nakuba indawo leyo ingahambi nakwanda kwamali, ite yaxokonxa ingxolo enkulu yamafama ase Mtonjeni awayepetwe ngu Cibhela. Angenayo u Sir Thomas Upington no Sir Gordon Sprigg asibuyanga sibe sabona gama lamntu wakowetu upatiswa msebenzi ubalulekileyo, unyuswayo kwa Rulumeni. Sisajongile ukuba u Sir Gordon uya kuxoliswa kukuba semva kwe Natal na ekwenzeleni imfanelo abantsundu? Sobona.

Kavamanye amazwe apetwe yi Nkosazana apo kumelweneyo ngabamhlope nabantu abebengabalawo mazwe kakade ikolisile into yokuba amadodana antsundu amiselwe ngu Rulumeni endaweni zamawonga pantsi kombuso, ngokukodwa kuba abantu abamnyama ngokucekiswa abanikwa zindawo ngabantu abamhlope abanehambara. Kulapa kule Kcloni yase Kapa apo bangekapatiswa misebenzi abakowetu ongafika begovalaliswe kobubu kumsha nasebu poliseni bungeni kumntu omfundo ite yafun’ukuhambisela pambili. E India bavulelwe abantu abamnyama kangango kuba kona sekuko ne Jaji ezimnyama.

Elase Bhai ekutiwa yi *Telegraph,* liwavile amacapaza ebesiwenze nge Singesi ngalomcimbi wokumiselwa kwabantsundu emisebenzini yakomkulu e ' Natal, lenze lamacapaza Nakuba kungeko matanda ukuba u Sir Gordon Sprigg unolangazelelo lokunga angenzela bonke abantu beli lizwe imfanelo kodwa kumhlope ukuba akako ngozini yakunqulwa ngabamnyama. Umzi omhlope umaqela mabini eluveni mayolana nabazalwana bawo abamnyama. Kuko abelungu bedolopu abatanda uluntu kwanabafiki ngomnye umkondo lowo; waye uko wona owamafama nezinye izimamhlaba ezi “sautekileyo” kudidi lwesibini. U Sir Gordon ungowalowomkondo wokugqibela. Akavumi kumtemba ontsundu kuba elifama

elinamava. Sikolisile ukuziva imvo zika Mjala ngo Sir Gordon, kungade kugqibelele sizivile into ecingwa ngu Sir Gordon ngo Mjala. Kuyabonakala ukuba asingeyilindele ixesha elide ngokukodwa ukuba ipepa elingumlomo wama Xhosa arorayo, Imvo, lijokisile ngenteto zalo zokuxhokonxa inkulu yolaulo. Esokugqibela isiroro sesokuba u Sir Gordon emangala ukutabata ilolokwe yencha abanyusele ngayo emawongeni emsebenzini wakwa Rulumeni. Ulaulo lwase Natal lupakamise Igqira elintsundu ladala isandla semantyi esintsundu. Inetevu zimangalele ukuba zipatwe ngokunjalo kweli lizwe lipetwe e Kapa. Isi roro esibhalwe ngarara, ngoko ke akuko temba lakusisabela, sesokuba oko kwati kwapata u Sir Thomas Upington no Sir Gordon abazange babuye bapatiswe msebenzi utyhulu abamnyama. Angaba u Sir Gordon uyakuzingisa ekwenjeni njalo na?” Singavala apa ngeliti uluvo Iuka Sir Gordon ngabantsundu, njengokuba aluwise e Burghersdorp, lolokuba bangapatwa ngendlela eyahlukileyo kwabapetwe ngayo abanye abantu.

Iquba i *Telegraph* iti:—“Umbuzo obhekiswa yi Mvo ku Sir Gordon ungotsolileyo, kwaye kuko isizatu esinye osekwe pezu kwaso esinga singacelela kuso ingqondo. Ipepa elingumlomo wabantsundu liyakalaza kuba izitora, ibhanki nabanye abapatiswa bemisebenzi ebalulekileyo bemcekisa ontsundu ngangokuba bangamniki msebenzi ezihambareni zabo wokubhala njalo njalo. Lento ke iyahlininikisa kwabantsundu. Siyoyika kodwa ukuba okukukunjuzwa kubalulekileyo kwabapatiswa akusakubanga ukuba bavulelwe lomisebenzi bayibuzayo. Kodwa i Netevu ziti oko zingena kupatiswa ezivenkileni, u Rulumeni makalate indlela. Kekaloku u Sir Gor­don Sprigg akakazibaluli ngokumisela i Netevu neyokubika kwindawo yokuba sisandla sika Mantyi njengokuba sekwe njiwenjalo e Natal. Nakuba singaboni ukuba singayichasa into yokwenza i Netevu isandla sika Mantyi kwindawo eyintlango apo inteto yabantu iyeye Sixhosa kwapela. Kodwa asiyamkeli into yokumisela Igqira elintsundu.” Ifike apa i *Telegraph* ibalise ngo “ Siyavuma mhloko” nawe “dolosi” njalo- njalo, ngati ebeke akankanywa siti lawo magqira. Tina sitete *ngo* Dr. Nembula owafunda obase Mlungwini ubugqira kwapela.

Lenteto yalo elipepa liyiqoshelisa ngokuti:—“ Kodwa ukuba umlesi ucinga ngokuba abantsundu baya kwaneliswa bakuyifumana lento bayimangaleleyo— ukuba Amaxhosa enziwe Amagqira eziqingata, nokuba Amamfengu enziwe izandla ze Mantyi, angaba uyaposisa. Sixelelwa mhlope ukuba Amatyala Amakulu ase India avuliwe ukuba nabantsundu bangawateta, ngokunjalo ke i Netevu zeli zimangalele londawo kweli lase Kapa. I Editor yepepa la Bamnyama ngendlela yengcikivo iti ‘lento ayikenziwa apa e Koloni.’ Ewe, ayikenziwa, kodwa ngubanina owaziyo ukuba asisakuti kwixesha elingepi sibhale kwi ngxelo yamatyala e Jaji: ‘ Pambi ko His Honour Mr. Justice Umjala.’ ”

Ipepa eliyi *Cape Mercury* (lase Qonce) liyichase ngashushu lona lenteto yelase Bhai, laye litelela kwi Mvo ukuba Imisebenzi yakwa Rulumeni ivulwe, bayifumane nabantsundu. Elayo icebo kukuba Abantsundu batadishele imviwo zakomkulu ati ozipumeleleyo amiselwe emsebenzini. Apo sifika sixinge kona tina kukuba ezimfundo yozifumana pina i Netevu oko nezikolo ezikulu zetu zivalelwe ukuba zingagqiti ku Standard V. ekufundiseni.

EMGWALI, DOHNE.

[NGU M'BHALELI.]

Nge 2nd March safikelwa, singalindele, ngabahlobo betu base Scotland u Rev. James Gray, B.D., Cathcart, Glasgow, ehamba no Alex. Sinclair, Esq no Mrs. Sinclair, kwanonyana wabo u Mr. Sinclair. Yazala londlu yetyalike ngabantu balapa. Kwaqala kwesuka u Rev. Jas. Gray wenza ashushu kunene, epete no mbuliso we Bandla lakowabo elibulisa I Bandla lalapa. U Mr. Bacefa Vecashe wapendulela umzi ngamvoli kunene Kusuke ingwevu u Mr. A. Sinclair watsho kamnandi naye. Zadlwenguleka intlziyo zomzi kakulu ngenxa yamazwi, kwanobubele bala manene Kwako ndawo imbi isisililo sani ngapakati ngesimo sabazalwana betu abakwa Centane, nase Lusizi, nase Kobonqaba, ngenxa yempambano ekoyo; ndavakala ndisiti, akwabi lamadoda ebeva kungenisa uxolo kwelo Bandla naku mfundisi walo.”

KWISIKOLO SE NTOMBl.

Ave kukangela i Girls’ Institution ngokuhlwa, amkelwa shushu ngu mnikazi-’mzi walapo, u Miss M. Hope, kwayola kakulu nakona ekute emva kwo mbedesho wangokulilwa kwangenwa e pala (parlour) apo kuko i piano. Kwafuneka amalungu abalulekileyo o Native Choral Society yalapa, o Miss. M. Mangcu, Miss J. Bevu, Miss M. Soga, no Miss Nangu, no Mr. K. M. Ncapayi, bake balinganise kancinane kwi Sacred Songs. Ipiano yandululwa ngu Miss F. M. A. Soga. Latsho elogcudu lanandipisa. Kwaye kusenzelwa ukuze kupatelwe udaba lwehambiso kwi Ladies’ Society epesheya nakwabanye abahlobo betu.

Kusile, pambi kokuba anduluke atabate imifanekiso yetitshala zalapa, wati u Mr. K. M. Ncapayi watatyatwa nosapo lwake o Mrs. Ncapayi no baby no Mrs. Ncapayi omkulu, udade bo Rev. Tiyo Soga, kunye nomninawe wake u D. L. Ncapayi. Kwatatyatwa abadala balapa bebodwa, Messrs. Mndayi, Bevu bobabini, lisana no A ecashe. Basishiya silusizi kuba bengela xesha likulu sebengxamele kwase Scotland. “Ndlela-ntle Mhlekazi.” Banduluka e Doline ngo 2 p.m. besinga e Qonce kwa Dr. Ross, nase Lovedale.

USIZI ngenxa yokuba bati xa bezayo e Cape Town kwabhubha unyana obesele kwi 2nd Year s Medical Course ka Mr. Sinc­lair lowo. Bebesebevela e Kimberley, Basutoland, nakwezinye indawo e Free

UKULUNGISELELWA KWE RULUNELI.

[ngum’bhaleli.]

Besinentlanganiso ye Liso Lomzi Ontsundu wase Bhai ngo February 20, 1890, esikolweni sase Wesile. U Rev. B. S. Dlepu esesihlalweni, kwaye kuko iqela elimnandi lamadoda. Emva kokuba kufundwe i minutes zeyadlulayo intlanganiso, i Chairman ichaze indawo yokumenywa kwalentlanganiso ngamafupi yati “kute ngenyanga efileyo xa ndixakekile kulungiselela ukuya kwi ntlanganiso yehlelo lama Wesile ebizakuba se Rini, ndaye ndinomkuhlane endlwini, ndaqutyulwa yindawo yokuba i Ruluneli eutsha izakuhambela apa, ndasendicela o Messrs. Wauchope no Balla ukuba bahlangane ne Komiti ye Town Council elungiselela lomcimbi wokuza kwe Ruluneli ngendawo yokuba singazuza ituba na lokusingisa imibuliso yetu ku Mhlekazi lowo, beyile yamkelwa ngotakazelo londawo. Isiqamo soko ibe yi Address yombuliso ??? a mhla yatika apa i Ruluneli. Lo Address sakangelisana ngayo no Rev. J. W. Gawler nabanye, ndaza ndayaleza ukuba ihonjiswe ndemka kwangalomini, Kaloku i Address leyo ningayifumana kwi *Mvo* ye 6 ku February, kunye nempendulo ye Ruluneli, endinovuyo ukuti nantsi ibhalwe kwipepa lenkumba (Parchment) yigcineni, ihlale isikumbuzo zamazwi Omhlekazi lowo. Utsho wacela unobhala (Secretary) u Mr. S. Ncapai ukuba afundele intlanganiso amazwi alombuliso nempendulo kwi *Mvo* yo February 6, 1890 Ekovil ukulesa unobhala i Chairman isingise entlanganisweni eliti kokwentlanganiso ukuxela ukuba isenzo eso silungile asilungile.

U Mr. G. A. Ross ute: Ndinga ndingeva ukuba amadoda lawo acelwa ukwenza i Address ngawe Komiti na?

I Chairman hayi.

Mr. J Ross mna ekuboneni kwam isenzo eso asilungile kuba into eyenziweyo ayipumi eluveni lomzi okunye namadoda awangawo owomzi kwanenqubo yawo wonke lomsebenzi ayanelisanga, kanjalo iwuhlazile umzi wase Bhai.

I Chairman yalate indawo yokungabiko kwe Komiti noyekelelo lwentlanganiso ukuyinyula nokuba njengo Mongameli we “Liso.” Usebenzise ilungelo lewonga alinikwe yintlanganiso.

U Mr. Mkoti ute: Okwam ukubona ayilunganga, kuba inedlala pakati, iti sihleli kakuhle nangokonwaba ngapezu koko besihleli ngako pantsi kwe Nkosi zetu, itsho ekubeni singenandawo kulo mbuso sikuwo ngoku, singo ntsukahlala, bekungafanelekile okokuba siti namhlanje xa sinelungelo lokuzibika ku Ruluneli ngendawo esibandezeleke ngazo, sisuke siti sihleli kakuhle ; sitsho kungenjalo. Bekusilungele ekutikeni kwe Ruluneli entsha ukuba siyazise ngembandezelo esikuzo pantsi kwalo mbuso.

U Mr. S. Ncapai ute: Noko mna ekuboneni kwam azicacile ezizatu zokungalungi kwesisenzo esixelwa ngu Mr. Ross. Kwindawo yokuqala—u Mr. Dlepu uyichazele ngokumhlope intlanganiso izizatu zokuyenza kwake lento, zaye ke ezizizatu zibonakala ngokumhlope nangokucacileyo njengokuba sezixeliwe kwaye kanjalo kusazeka kumntu wonke ukuba Iliso alinamadoda e Komiti Ngokulandelayo indawo yokuti—Lamadoda ayenzayo le Address asingawo omzi, ndiyamangaliswa ukuyiva lonto kuba njengokuba bendilesa i Address amagama abhalwe ngezantsi ngamagama amadoda omzi, ngokuba ndifumana isayinwe ngalamanene o Revs. B. S. Dlepu, J. W. Gawler, Messrs. I. Wau­chope, N. Mbambani, A. Ngcoza no S. Balla. Ke kulamagama alamanene ndifuna igama lika Mr. Wauchope enicinga ngokuti malibe elinene litetela pezu kwalo kuba engeko isiqu sake, kodwa ke ukuba kungaba kunjalo andicingi nakancinane ukuba u Mr. Wauchope unokulahlelwa pandle kumalungelo omzi wase Bhai, kuba ingenguye umntu wase mzini apa, akafudukile nokufuduka, ke ngoko unalo ilungelo lokupendula izinto nelokwenza nayipiua into elungele umzi wase Bhai njengomntu wonke olapa kanjalo uliuene elimelweyo kukuwakangela amalungelo omzi wakowabo ngeziudawo, andisiboni isizatu sokuba kutiwe esisenzo asilungile kuba senziwe ngamadoda omzi, ngokulandelayo ukuba kunjalo ke u Mr. Dlepu njengomongameli we“ Liso ibiyindawo yake ukubiza nayipina indoda yomzi, ngoko ke mna nditi isenzo eso silungile.

U Mr. Mlife ute: Mna andiboni nto inokutetwa kulento kuba le Address ayilunganga, iti sonwabile kungenjalo.

U Mr. B. G. Sinuka ute: Ndimangalisiwe ukuva inteto zalamadoda ngalendawo ayigxeka ngayo i Address yokubulisa i Ruluneli, ayicacile kum into yokuba kutiwe xa kubuliswa umntu ofikayo pakati kwetu kusuke kusiwe izimangalo neziroro, lonto kanye ibiyakuba bubudenge obungatetekiyo. Akungelunge kumntu onengqondo, necingayo ukuba uti xa uyakumbulisa efika ufike uti molo wetu ndisapila, kekaloku ubonanje ndipetwe kakubi ngonantsi aba, utsho kodwa emi ngenyawo lomntu umbulisayo, okanye ehamba edlula, akangemlibali umntu oswele ingqondo njengokuba nam ndisiti bekuyakuba kuswela ingqondo ukuba besiyenzile lonto, lento ke ati lamanene ngekwenziwe yona kwi Address yetu. Kanjalo nelidlala niti liko andiliboni mna kuba inteto ye Address iti sihleli kakuhle nangokonwaba kulombuso ngapezu kwentlalo yetu yangapambili, kunyanisekile kuba pantsi kwalombuso sikululekile ebupantsini esikubo, sinamalungelo etu, njengomhlope umntu, namhlanje siyilento siyiyo ngenxa ka Rulumeni esipantsi kwake, ekubeni nina nililela lantlalo yokwambata imibhalo nicambalale ngasezibayeni nibe nitsitsisa abafazi ngomsebenzi ukuba nililela lonto mandinixelele mhlope mna okokuba seni semva anisayi kuze niyizuze nipantsi kwalo mbuso nje, mandinixelele okokuba pantsi kwalo mbuso sinamalungelo amaninzi, sinezikolo zokufundisa abantwana betu ngemali ka Rulumeni; nase Bhayi apa sine ndawo yetu yokuhlala, sinomzi wetu, sinezindlu zetu no Rulumeni ngokwake angena kafike ati: puma, enze intando yake kuyo. Ekubeni kulombuso niwulilelayo nina ibingento yanto ukubulawa komntu ngapandle kwesizatu kutiwe uyatakata. Apa aziko ezonto, kanjalo mandinixelele okokuba nina nisukelana nale minqweno ninayo eniti nakubona abelungu beyinto abayiyo ninge nani ningabona seninjalo, kanti ke